Diari Oficial de la Generalitat Valenciana


Sumari del DOGV 10859, del 26-12-2024 (2024/12817)

RESOLUCIÓ de 9 de juliol de 2024, de la Direcció General d'Urbanisme, Paisatge i Avaluació Ambiental, per la qual es formula declaració d'impacte ambiental d'un projecte de planta de tractament de residus de construcció i demolició (d'ara en avant RCD) en les parcel·les 104 i 113 del polígon 19 del terme municipal de Casinos (València). Expedient: (3320266) 154/2024/AIA.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10823

Data del DOGV
:   26-12-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/12872

CVE
:   HIZX-L-6940-03819

Data del document
:   09-07-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

Descriptors 

:   * Casinos
    * impacte ambiental

«Declaració d'impacte ambiental

Expedient: (3320266) 154/2024/AIA.

Títol: planta de tractament de residus de construcció i demolició.

Promotor: Extracciones y Restauraciones Casinos, S.L.

Òrgan substantiu: Ajuntament de Casinos.

Ref. òrgan substantiu: LA\_0022022.

Localització: parcel·les 104 i 113, polígon 19. Casinos (València).

NIMA: 5984892282.

Antecedents i descripció del projecte

L’empresa Extracciones y Restauraciones Casinos, S.L., promou un projecte de planta de tractament de residus de construcció i demolició (d'ara en avant, RCD) en les parcel·les 104 i 113 del polígon 19 del terme municipal de Casinos (València).

L’esmentada mercantil és també la titular de l'autorització d'explotació de recursos miners de la secció A, àrids, de la Llei de mines, denominada el Salt, inscrita amb el número 1241, atorgada en data 24 de gener de 2006, mitjançant la resolució de la Direcció General d'Indústria i Comerç, amb una superfície d'explotació de 9,66157 ha. L’activitat minera es desenrotlla en les parcel·les 81, 83, 84, 85, 86, 90, 91, 92, 93, 94, 101, 102, 103, 104, 105, 109, 110, 111, 112, 113, 115, 116, 117, 118 i 128 en la mateixa localització anterior, incloent-hi les dos parcel·les on es localitzarà la planta de tractament d’RCD.

Es disposa de declaració d'impacte ambiental (d'ara en avant, DIA) favorable, formulada mitjançant la Resolució de 21 d'abril de 2005 (DOGV 5026, 13.06.2005), de la Direcció General de Gestió del Medi Natural, per al projecte d'obertura de l'explotació secció A, denominada el Salt, i restauració mitjançant abocador controlat de residus inerts en les parcel·les números 83, 84, 85, 91, 92, 93, 94, 101, 102, 103, 104, 111, 112, 113, 115, 118 i 128 en idèntica localització abans esmentada (expedient 13/1616-OHZ, 1855339).

Consta una altra DIA formulada mitjançant la Resolució de 20 de novembre de 2013 (DOGV 8.594, 18.07.2019), de la Direcció General de Medi Natural i d’Avaluació Ambiental, d'ampliació de la pedrera en parcel·les 81, 86, 90, 105, 109, 110, 116, 117 i 127. En esta s'indica que abans d'iniciar la fase segona, el promotor acreditarà que reunix les condicions per a sol·licitar l'ús de residus inerts adequats (d'ara en avant, RIA) i que els residus que preveu emprar són inerts i adequats (expedient 19/6054-OYP, 1855453).

Per a donar compliment al condicionant ambiental (restauració del buit miner) de la DIA de l'explotació minera, i com també consta en la declaració d'interés comunitari (d'ara en avant, DIC) atorgada per la titular de la llavors Conselleria d'Infraestructures, Territori i Medi Ambient en data 15 de febrer de 2013 per a instal·lació d'una planta d’RCD amb una superfície de 662,75 m²: es pretén la instal·lació de la planta de tractament d’RCD, amb la finalitat de poder obtindre residus inerts adequats que garantisquen les labors de restauració compassades amb l'explotació de la pedrera.

L’autorització d'usos i aprofitament en sòl no urbanitzable mitjançant DIC preveu la distribució de superfícies següent:

Superfícies parcel·les vinculades: 172.302,00 m².

Superfície planta de tractament RCD: 662,75 m².

Superfície oficines i bàscula: 151,10 m².

Vials d'accés a la planta d’RCD: 1.356,90 m².

S’adjunta informe urbanístic municipal (compatibilitat d'activitats) de l’Ajuntament de Casinos, de data 31 d'octubre de 2022, favorable, emés per a la parcel·la 118 del polígon 19, que no és la prevista en el projecte. No obstant això, en referència a l'anterior, d'acord amb la consulta realitzada a l’Advocacia General de la Generalitat (expedient C/I/10431/2023, 23998) en què es va emetre informe jurídic en data 27 d'octubre de 2023 sobre competència en avaluació ambiental, la normativa d'impacte ambiental no preveu la possibilitat d'inadmissió de la sol·licitud d'avaluació d'impacte per falta de compatibilitat urbanística ni per la falta d'informació relativa a esta compatibilitat.

Tramitació administrativa

En data 18 d'octubre de 2023, l'Ajuntament de Casinos (òrgan substantiu) trasllada a este òrgan ambiental la sol·licitud d'avaluació d'impacte ambiental ordinària del projecte. Esta s'acompanya de:

a. Projecte de llicència ambiental de planta de tractament d’RCD, firmat el 24 de gener de 2023 (d'ara en avant, el projecte).

b. Projecte d'avaluació d'impacte ambiental de planta de tractament d’RCD, firmat el 24 de gener de 2023, (d'ara en avant, AIA).

c. Certificat municipal d'informació pública de data 16 d'octubre de 2023. S’ha realitzat edicte en el tauler d'anuncis des del 29 de març de 2023 fins al dia 28 d'abril de 2023, i també realització del tràmit de notificació a confrontants.

Amb data 18 de desembre de 2023, este òrgan ambiental va remetre requeriment al no  constar en l'expedient els informes previstos en l'article 37.2.b de (patrimoni cultural), la informació pública no s'ha realitzat durant 30 dies hàbils com especifica l'article 36.1 i per una altra l’AIA no preveu els efectes sobre salut pública (legionel·losi) ni sobre l'acústica i sense disposar de resum no tècnic conforme l’article 35.1 i l’annex V de la Llei 21/2013, de 9 de desembre, d'avaluació ambiental. S’atorga a l'Ajuntament de Casinos perquè esmene l'expedient en un termini de tres mesos, quedant suspés el termini per a la formulació de la declaració d'impacte ambiental, d'acord amb l'article 40.1 de la Llei 21/2013, de 9 de desembre.

En data 31 de gener de 2024, l'Ajuntament de Casinos trasllada a este òrgan ambiental l'esmena al requeriment. Esta s'acompanya de: a) annex d'esmena subscrit digitalment. Incloent-hi resum no tècnic i estudi acústic, així com el programa en matèria de prevenció de legionel·losi, i b) nou certificat municipal d'informació pública.

S’indica que no es va formular consulta a patrimoni cultural, per no ser procedent, ja que les parcel·les sobre les quals es desenrotllarà la nova activitat van ser excavades durant l'execució dels treballs de l'explotació minera de la secció A, denominada el Salt, i que van comptar amb DIA favorable.

D’acord amb el nou certificat remés, l'òrgan substantiu va realitzar la informació pública de l'expedient mitjançant anunci inserció d'edicte en el tauler d'anuncis i publicació en la pàgina web de l'Ajuntament des del dia 29 de març de 2023 fins al dia 18 de maig de 2023.

D’acord amb l'article 36.1 de la Llei 21/2013, de 9 de desembre, es degué sotmetre a informació pública el projecte i l'estudi d'impacte ambiental durant un termini no inferior a trenta dies hàbils, previ anunci en el BOE o diari oficial que corresponga, i no constant este anunci en diari oficial se li va requerir de nou a l'entitat local l'esmena.

En data 31 de maig de 2024, l'Ajuntament de Casinos trasllada a este òrgan ambiental l'esmena al requeriment. Esta s'acompanya d’un nou certificat municipal d'informació pública en el qual es comunica que s'ha publicat en el *Diari Oficial de la Generalitat Valenciana*  en data 12 d'abril de 2024 (núm. 15402) la informació pública del projecte i AIA durant un termini superior a trenta dies hàbils, i no consten al·legacions sobre aquest tema.

Consideracions ambientals

1. Característiques del projecte

La superfície de planta de tractament d’RCD és de 662,7 m², distribuïda en:

Zona de descàrrega i pretractament: 200 m².

Zona de contenidors de materials valoritzables i no valoritzables: 112,7 m².

Zona de maquinària de tractament d’RCD: 200 m².

Zona de trànsit de maquinària: 150 m².

Zona d'emmagatzematge de residus perillosos (existent): 20 m².

La zona de recepció de residus serà una nau oberta per totes les seues façanes, comptarà amb una solera de formigó amb unes dimensions de 20 × 10 m².

La zona de tractament de residus serà una zona descoberta la qual comptarà amb una solera de formigó amb unes dimensions de 13 × 4 m², on s'emplaçarà la màquina fixa de cribratge del material, zona manual de triatge, contenidors de recollida de material valoritzable i imant permanent.

La zona d'emmagatzematge de residus perillosos que aparegueren mesclats serà el taller, que es troba en nau tancada, i amb els dispositius antivessament.

La zona d'oficines, bàscula, vestidors i lavabos, seran les mateixes que es disposa en l'actualitat per a la planta de triturat, rentatge i classificat d'àrids de construcció.

En quant a maquinària mòbil es disposarà de màquina giratòria de cadenes amb pinça i màquina carregadora frontal.

La planta d’RCD es conforma amb elements mecànics següents:

Tolva d'alimentació 6 m³.

Alimentador vibrant amb graella d'extraccions de fracció 0,32 mm.

Cinta eixida de la fracció de 0,32 mm.

Bombo en cap de 220 mm de Ø engomat.

Bombo posterior de 220 mm de Ø suportat sobre rodaments de corredissa.

Rodets de suport.

Cinta triatge plàstics, fusta, cartó, material no valoritzable i fèrrics.

Separador de fèrrics.

El rendiment de planta de tractament d’RCD segons fabricant és de 32 t/hora, la qual cosa dona una capacitat de tractament de 224 t/dia o de 4.928 t/mes. La capacitat màxima de tractament s'estima que serà de 54.208 t/any.

La planta es dissenya per al tractament de residus no perillosos LER: 170101 formigó; 170102 rajoles; 170103 teules i materials ceràmics; 170107 mescles de formigó, rajoles, teules i materials ceràmics, distintes de les especificades en el codi 170106; 170201 fusta; 170202 vidre; 170203 plàstic; 170302 mescles bituminoses distintes de les especificades en el codi 170301; 170401 coure, bronze, llautó; 170402 alumini; 170403 plom; 170404 zinc; 170405 ferro i acer, 170406 estany; 170407 metalls mesclats, 170411 cables distints dels especificats en el codi 170410; 170504 terra i pedres distintes de les especificades en el codi 170503, 170506 llots de drenatge distints dels especificats en el codi 170505; 170508 balast de vies fèrries distint de l'especificat en el codi 170507 i 170904 residus mesclats de construcció i demolició distints dels especificats en els codis 170901, 170902 i 170903.

2. Ubicació del projecte

Les referències cadastrals de les parcel·les 104 i 113 del polígon 19 de Casinos on se situarà la planta de tractament d’RCD són 97336W023049491345PA i 03755Q299157936769LB respectivament. Es tracta de sòl no urbanitzable comú.

L’accés a la planta de tractament d’RCD es realitzarà pel mateix lloc de l'explotació minera. S’accedix a través de la carretera de la xarxa autonòmica CV-345 que discorre des de Casinos a Villar del Arzobispo; en el punt quilomètric 4 de l’esmentada via interurbana, es pren a la dreta un camí asfaltat conegut per Camí del Mas d’Agustín; després de recórrer uns 800 m per l’esmentat camí s'arriba a la zona d'extracció minera situada a l'esquerra d'este.

Segons la cartografia de l'inventari forestal i el Pla d'acció territorial forestal de la Comunitat Valenciana (PATFOR), els terrenys afectats no són forestals.

Segons el vigent Pla d'acció territorial de caràcter sectorial sobre el risc d'inundació de la Comunitat Valenciana (PATRICOVA), és d'assenyalar que la planta està situada fora de zona amb perillositat geomorfològica d'inundació segons PATRICOVA ni està afectada per l'envolupant de perillositat per inundació del barranc contigu.

Consultada la cartografia de la infraestructura valenciana de dades espacials (IDEV) s'observa que la instal·lació no es troba en l'àmbit de la Xarxa Natura 2000 ni d'altres espais naturals protegits. No es troben vies pecuàries en la zona i la vulnerabilitat dels aqüífers en la zona és baixa.

3. Característiques del potencial impacte

Les principals afeccions associades a l'activitat són les següents:

Emissions de pols.

La producció i dispersió de pols s'origina en el procés de càrrega i descàrrega en platja de residus, en el tractament d’RCD, en la càrrega de les tremuges i transport en cinta. Les mesures preventives i correctores proposades s'exposen a continuació.

Cal assenyalar que les instal·lacions de tractament de residus estan catalogades, amb caràcter general i llevat que estiguen específicament previstos en un altre apartat, com a grup B, codi 09 10 09 07 en el catàleg d'activitats potencialment contaminadores de l'atmosfera (Reial decret 100/2011, de 28 de gener; regulat en la Comunitat Valenciana pel Decret 228/2018, de 14 de desembre). L’activitat complirà amb els requisits establits en la Llei 34/2007, de 15 de novembre, de qualitat de l'aire i protecció de l'atmosfera i altra normativa que li siga aplicable.

El projecte ja inclou que per a contindre la pols alçada pel trànsit intern dels camions dins de la instal·lació: a) es limitarà la velocitat a 20 km/h, la qual cosa serà indicat mitjançant senyalització al llarg de tot el recorregut, b) la càrrega dels camions anirà protegida amb un tendal o lona plàstica per a limitar l'eixida de partícules fines, c) es disposarà d'un camió cisterna de 20.000 litres, el qual realitzarà regs periòdics al llarg del dia, augmentant la freqüència de reg durant l'època estival, quan els materials estan totalment secs i es proposa una periodicitat extrema de dos regs diaris en èpoques molt caloroses (mesos d'estiu) i una vegada per setmana en èpoques de pluges (mesos de tardor), i d) els vials interiors tenen un ferm constituït per una base de llast artificial de 30 cm de grossària.

També a fi de controlar l'emissió de pols generada durant la fase de descàrrega del residu des del camió a la platja de descàrrega, en la zona a coberta es disposarà de sistema de huit humectadors d'aigua els quals s'activaran de manera automàtica quan es procedisca la descàrrega dels camions.

Per a la pols generada per les cintes transportadores es proposa: a) portaran el seu corresponent carenat consistent en proteccions laterals per a mantindre el material sobre la cinta després del canal de descàrrega, b) portaran raspadors o netejadors (scrapers) instal·lats en el tambor de cap per a llevar les partícules fines de pols que s'adherixen a la superfície de la banda i reduir així el transport de fins pel ramal de retorn i la pols eliminada s'arreplega en un contenidor, c) disposaran de tubs de descàrrega per a evitar les emissions de pols durant la formació dels cons de descàrrega dels materials menors de 6 mm, realitzant-se d'esta manera esta descàrrega el més pròxima possible al sòl, d) La descàrrega d'una cinta a una altra estarà protegida mitjançant safates de descàrrega tancades amb la mateixa fi, i e) la cinta treballarà al 75 per cent de la seua capacitat amb la qual cosa es reduïx el reg de vessaments de material i l'emissió de pols.

Afecció al sòl i a l'aigua

La zona exterior estarà formigonada. Durant el funcionament de l'activitat no es generaran aigües residuals, excepte les procedents dels lavabos de les oficines, que s'abocaran a la fossa d'oxidació total.

No es disposa en la nau industrial d'una reixeta i/o arqueta de registre per a arreplegar les possibles aigües que es generen en el procés de polvoritzat antipartícules dels materials i RCD.

S’estima, de manera aproximada, el consum mitjà d'aigua per dia de treball necessari per als sistemes de supressió de pols de 10 m³, la qual cosa dona un consum mensual de 220 m³ i anual de 2.420 m³.

Afecció per legionel·losi

Es presenta com a focus probables a esta afecció el sistema de reg per aspersió d'aigua o humectadors d'aigua, per a assentar l'emissió de partícules procedents dels residus admesos en la instal·lació, en este cas pot ser aplicable la normativa de prevenció i control de la legionel·losi. La documentació aportada preveu la realització de programes de manteniment.

Programa de vigilància ambiental

La documentació tècnica inclou un programa de vigilància ambiental sense especificar les diferents fases de construcció, explotació i desmantellament de les instal·lacions. Este programa de vigilància ambiental inclou les accions en matèria de contaminació de pols o partícules, gasos de combustió, acústica, hidrogeologia, sòls i paisatge.

El Pla de vigilància ambiental preveu inspeccions anuals i quinzenals de l'emissió de pols i partícules.

Es realitzaran inspeccions visuals periòdiques setmanals, mensuals, trimestrals, semestrals i anuals dels sistemes de polvorització d'aigua, comprovant el seu correcte funcionament i rendiment, procedint a la seua neteja i o reparació en cas de detectar-se un funcionament anòmal.

També preveu realitzar mesuraments mitjançant sonòmetre a l'entorn de la planta.

Fase d'abandó i desmantellament de la instal·lació

El desmantellament de la instal·lació i reposició dels terrenys al seu estat anterior es produirà en expirar el termini de vigència de la DIC.

Consideracions jurídiques

El projecte està subjecte a avaluació d'impacte ambiental ordinària, d'acord amb l'article 7.1 a de la Llei 21/2013, de 9 de desembre, en concordança amb l'annex de la Llei 2/89, de 3 de març, com a instal·lació de valorització de residus, quan no es desenrotllen a l'interior de nau tancada situada en polígon industrial.

L'expedient ha observat els tràmits previstos en la secció primera del capítol II del títol 2 de la Llei 21/2013, de 9 de desembre, d'avaluació ambiental, i en les altres disposicions que li són aplicables.

L'article 9.1 del Decret 147/2023, de 5 de setembre, del Consell, d'aprovació del Reglament orgànic i funcional de la Conselleria de Medi Ambient, Aigua, Infraestructures i Territori, atribuïx a la Direcció General d'Urbanisme, Paisatge i Avaluació Ambiental la competència en avaluació ambiental estratègica i impacte ambiental, incloent-hi els sistemes indicadors i les avaluacions ambientals.

Per tot quant antecedix, a proposta del Servici d'Avaluació d'Impacte Ambiental i amb el vistiplau del subdirector  general d'Avaluació Ambiental i Paisatge, fent ús de les atribucions que posseïsc,

RESOL

*Primer*

Estimar acceptable, als sols efectes ambientals i sense perjuí de la prèvia obtenció de les autoritzacions sectorials que li siguen aplicables, el projecte de planta de tractament de residus de construcció i demolició (RCD), promogut per Extracciones y Restauraciones Casinos, S.L., en Casinos (València), sempre que este es desenrotlle d'acord amb el que s'establix en l'estudi d'impacte ambiental, el projecte tècnic i altra documentació que consta en l'expedient i de conformitat amb les condicions següents:

1. Respecte a la llista definitiva de residus admissibles, quedarà limitat per l'abast de l'autorització sectorial, entre els proposats pel promotor segons la documentació aportada a este òrgan. Es podran incloure altres codis LER que l'òrgan competent considere comporte la modificació substancial del projecte avaluat i no responga a supòsits en els quals s'exigisca la tramitació d'un procediment d'avaluació ambiental d'acord amb la legislació sectorial vigent.

2. S'haurà de complir el que es disposa en l'annex  IX del plec general de normes de seguretat en prevenció d'incendis forestals a observar en l'execució d'obres, treballs i aprofitaments forestals, que es realitzen en terreny forestal o en els seus voltants del Decret 91/2023, de 22 de juny, del Consell, pel qual s'aprova el reglament de la Llei 3/1993, de 9 de desembre, forestal de la Comunitat Valenciana.

3. Es prestarà especial atenció a la minimització de la generació de pols, per a això s'assegurarà que els ruixadors d'aigua estan situats en els punts idonis per al reg de les zones més crítiques i que treballaran amb la freqüència necessària que requerisca l'activitat. Així mateix, es valorarà la necessitat d'injectar additius tensioactius i estabilitzadors de l'aigua per a augmentar l'efectivitat del reg.

4. La instal·lació disposarà de material absorbent a bastament per a la recollida immediata de vessaments de substàncies tòxiques que puguen produir-se. La gestió dels abocaments es realitzarà d'acord amb la normativa en matèria de residus.

5. L’activitat disposarà de recursos hídrics en vigor i degudament autoritzats perquè l'execució de les mesures correctores proposades que utilitzen l'aigua com a recurs resulte eficaç.

6. Al tractar-se d'una activitat potencialment contaminadora del sòl, es tindrà en compte la legislació en matèria de protecció de sòl, i concretament el Reial decret 9/2005, de 14 de gener, pel qual s'establix la relació d'activitats potencialment contaminants del sòl i els criteris i estàndards per a la declaració de sòls contaminats.

7. L’activitat es considera com a potencialment contaminadora de l'atmosfera, de conformitat amb la Llei 34/2007, de 15 de novembre, en estar inclosa en el Catàleg d'activitats potencialment contaminadores de l'atmosfera (annex IV de l’esmentada llei, actualitzat pel Reial decret 100/2011, de 28 de gener). La construcció, muntatge, explotació, trasllat o modificació substancial, cessament o clausura de l'activitat està subjecta al règim d'autorització regulat en l'article 13 de la Llei 34/2007, de 15 de novembre.

8. S'hauran de realitzar revisions periòdiques del sistema de ruixadors de la planta de tractament d’RCD i dels cobriments de les cintes de transport amb l'objectiu de mantindre'ls en correcte estat. Referent a això, i a causa de la instal·lació i ús de ruixadors, ha de tindre's en compte el Reial decret 487/2022, de 21 de juny, pel qual s'establixen els requisits sanitaris per a la prevenció i el control de la legionel·losi.

9. Referent a la contaminació acústica s'adoptaran les mesures necessàries per a previndre-la, complint-se, en tot cas, amb els valors límit aplicables a focus emissors de la Llei 7/2002, de 3 de desembre, de protecció contra la contaminació acústica i altra normativa concordant.

Així mateix, els nivells d'emissió sonora de les màquines i equips utilitzats en el desenrotllament de l'activitat hauran de complir la normativa que li siga aplicable i especialment el Reial decret 212/2002, de 22 de febrer, pel qual es regulen les emissions sonores en l'entorn degudes a determinades màquines d'ús a l'aire lliure. Referent a això, s'haurà de realitzar un correcte manteniment de la maquinària, seguint les instruccions del fabricador, per a garantir el seu funcionament en condicions òptimes tant productives com ambientals.

10. Les operacions de manteniment o de transferència de combustible es duran a terme en la zona de la planta condicionada per a això, de manera que no es puguen produir vessaments d'olis o combustibles en el terreny.

11. Després del desmantellament de la planta de tractament d’RCD es restaurarà la totalitat del sòl excavat/ocupat i es restituiran les cotes seguint el patró del pla de restauració geomorfològica de l'explotació minera, amb la seua restauració edàfica i vegetal.

Les accions incloses en el programa de vigilància i seguiment ambiental hauran de documentar-se, a l'efecte d'acreditar l'adopció i execució de les mesures preventives i correctores proposades i la comprovació de la seua eficàcia. La documentació estarà a la disposició de les autoritats competents.

En els termes previstos en l'article 43 de la Llei 21/2013, de 9 de desembre, la present declaració d'impacte ambiental perdrà la seua vigència i cessarà en la producció dels efectes que li són propis si una vegada publicada en el *Diari Oficial de la Generalitat Valenciana*  no s'haguera començat l'execució del projecte en el termini de quatre anys. A este efecte, el promotor notificarà a l'òrgan ambiental el començament de les obres.

*Segon*

Conforme al que es preveu en l'article 41 de la Llei 21/2013, de 9 de desembre:

a. Ordenar la publicació d’esta declaració d’impacte ambiental en el *Diari Oficial de la Generalitat Valenciana*, i també en la seu electrònica.

b. Esta declaració d'impacte ambiental no serà objecte de recurs sense perjuí dels que, si és el cas, siguen procedents en via administrativa i judicial contra l'acte pel qual s'autoritza el projecte.

*Tercer*

L’òrgan substantiu haurà de tindre degudament en compte, en el procediment d'autorització del projecte, l'avaluació d'impacte ambiental efectuada, atesos els criteris establits en l'article 42 de la Llei 21/2013, de 9 de desembre, referits tant al contingut de l'autorització com a la publicitat de la decisió.»

  

València, 9 de juliol de 2024

Miguel Ángel Ivorra Devesa

Director general d'Urbanisme, Paisatge i Avaluació Ambiental